  Туспуктэм: Руслан Нуриахметов Майя Бывальцева 20-тӥ куарусёнэ Удмуртиын коронавируслы 4 сюрс 950 эскеронъёс ортчытӥзы, 992 муртлэсь висёнэз шараязы, соос пӧлын 14 аресозь 263 пиналъёс но 65 арессэс ортчем 177 арлыдоос. Эмъяськонние 71 адями шедиз. Со сярысь элькунысь тазалыкез утёнъя министерстволэн пресс-службаез ивортӥз. Та дыре доразы эмъяськись 7 сюрс 576 адямиез эмчиос чакласа возё. Эмъяськонниосын кыллись 370 висисьёслэн тазалыксы шоро-куспо лыдъяське, 35 муртлэн – секыт, 11-ез соос пӧлысь тыосты шокатӥсь аппарат улын кыллё. 276 адями висёнэз вормиз. Одӥг мурт кулӥз. Воргоронлы 47 арес вал.. 21-тӥ куарусёнлы Удмуртиын коронавирусэн черлан 197 сюрс 389 учыр лабораториосын зэматэмын. 179 сюрс 102 мурт йӧназ. 4 сюрс 75 адями улонысь кошкиз, со пӧлысь 3 сюрс 875-ез – юнматэм диагнозэн. 702 сюрс 799 мурт вакцинациез ортчиз, со пӧлысь 561 сюрс 938 адями кыкетӥ компонентсэ но басьтӥз. 230 сюрс 649 адями ревакцинациез ортчиз. Тодэ вайытом, нунал азьвыл Удмуртиын коронавируслы 5 сюрс 807 эскеронъёс ортчытӥзы, 1 сюрс 237 муртлэсь висёнэз шараязы. Эмъяськонние 58 адями шедиз. Коронавирусэз алон, шараян но эмъян пумысен юанъёсын визь-кенеш сётонъя центре жингыртыны луэ, солэн телефон номерез – 8-800-100-24-47. Тегъёс: Тазалык висён коронавирус Удмуртия  